ΓΡΑΠΤΗ ΕΡΩΤΗΣΗ E-0710/00

υποβολή: Hiltrud Breyer (Verts/ALE) προς την Επιτροπή

(17 Μαρτίου 2000)

Θέμα: Μεταφορά της οδηγίας περί ηλεκτρικού ρεύματος

1. Έχει πραγματοποιηθεί επαρκώς, το unbundling (αγροτικός διαχωρισμός) στην βιομηχανία του ηλεκτρισμού, ιδιαίτερα σε ό, τι αφορά τον διαχωρισμό των δικτύων μεταφοράς και διανομής στο πλαίσιο της παραγωγής και της πώλησης ηλεκτρικού ρεύματος, ώστε ναπάρχει εγγύηση για έναν θεμιτό και δίκαιο ανταγωνισμό στον εν λόγω τομέα;

2. Δόθηκε ιδιαίτερη προσοχή ώστε, προς το συμφέρον των μικρών προμηθευτών το ύψος των δαπανών συνδιαλλαγών να κρατηθεί όσο το δυνατόν χαμηλότερο;

3. Πως ελέγχεται το ύψος της αποζημιώσεως μεταφοράς με βάση το unbundling;

4. α)Υφίσταται ήδη μία σύγκριση μεταξύ των κρατών μελών της ΕΕ, π.χ., σε ό, τι αφορά τι κοστίζει μία κιλοβατώρα όταν μεταφέρεται σε απόσταση 150 χλμ.;

β) Εάν όχι, για ποιον λόγο; Πώς μπορεί να ελεγχθεί κατά τα λοιπά η ισότητα σε ό, τι αφορά τον ανταγωνισμό εάν δενπάρχουν συγκρίσιμα δεδομένα;

5. Υπάρχει μία εξήγηση για τις διαφορές σε ό, τι αφορά τις αποζημιώσεις μεταφοράς;

6. Εάν δενφίστανται σχετικοί έλεγχοι, με ποιο τρόποπάρχει εγγύηση για τη σωστή μεταφορά της οδηγίας περί ηλεκτρικού ρεύματος;

Απάντηση της κας de Palacio εξ ονόματος της Επιτροπής

(3 Μαΐου 2000)

1. Η αρχή του διαχωρισμού στην βιομηχανία ηλεκτροπαραγωγής αποτελεί βασική προϋπόθεση για την εξασφάλιση δίκαιου ανταγωνισμού, όπως, ορθά, επισημαίνει το Αξιότιμο Μέλος του Κοινοβουλίου. Σύμφωνα με την οδηγία 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(1), τα κράτη μέλη οφείλουν να διαχωρίζουν τις δραστηριότητες του διαχειριστή δικτύου μεταφοράς (ΔΔΜ) από πλευράς λογιστικής και διαχείρισης. Δενπάρχειποχρέωση των κρατών μελών για τον νομικό διαχωρισμό της διαχείρισης του δικτύου μεταφοράς ή απαίτηση ξεχωριστής ιδιοκτησίας των φυσικών μονοπωλιακών δραστηριοτήτων από την παραγωγή και προμήθεια

ηλεκτρικού ρεύματος. Οι διανομητικές δραστηριότητεςπόκεινται σεποχρεώσεις που αναφέρονται στην μη διάχυση εμπορικά ευαίσθητων πληροφοριών σε άλλα τμήματα της εταιρείας ηλεκτρισμού. Τα περισσότερα κράτη μέλη αποφάσισαν να προχωρήσουν περισσότερο απ’ ό, τι προβλέπουν οιποχρεώσεις της οδηγίας, εφόσον έχουν είτε διαχωρίσει νομικά τον ΔΔΜ, ή και, ακόμη, διαχωρίσει την ιδιοκτησία του ΔΔΜ. Η Επιτροπή ζήτησε από τα κράτη μέλη που έχουν διαχωρίσει μόνο την διαχείριση του ΔΔΜ να την ενημερώσουν όσον αφορά την πρακτική εφαρμογή της εν λόγω απαίτησης. Η Επιτροπή μελετά τις απαντήσεις και θα λάβει τα κατάλληλα μέτρα εφόσον κρίνει ότι ο διαχωρισμός της διαχείρισης δεν εξασφαλίστηκε αρκετά.

2. Εναπόκειται στις κανονιστικές αρχές να προβούν σε κανονιστικές ρυθμίσεις όσον αφορά τις τιμές μεταφοράς ρεύματος, και αποτελεί στόχο όλων των ανεξάρτητων κανονιστικών ρυθμιστικών αρχών να διατηρούν στα χαμηλότερα δυνατά επίπεδα τις τιμές μεταφοράς.

3. Τα τιμολόγια μεταφοράς καθορίστηκαν προσφάτως στα κράτη μέλη, ως αποτέλεσμα της εφαρμογής της οδηγίας για την ηλεκτρική ενέργεια. Τα τιμολόγια μεταφοράς παρακολουθούνται από τις κανονιστικές αρχές στα κράτη μέλη. Η Επιτροπή είναι της γνώμης ότι είναι σημαντική η σύγκριση των τιμολογίων μεταφοράς στα κράτη μέλη, για λόγους διαφάνειας της αγοράς ηλεκτρικής ενέργειας. Η ισότιμη και δίκαιη πρόσβαση στο δίκτυο είναι θεμελιώδους σημασίας για την εδραίωση μιας ανταγωνιστικής αγοράς ηλεκτρικής ενέργειας. Για τον λόγο αυτό, θα δρομολογήσει εφέτος μια συγκριτική μελέτη των τιμολογίων μεταφοράς στα κράτη μέλη.

4. Δεδομένου ότι τα τιμολόγια μεταφοράς αναπτύχθηκαν πρόσφατα και εξακολουθούν να βρίσκονται στη φάση της ανάπτυξης στα κράτη μέλη που διέθεταν πρόσθετη περίοδο εφαρμογής της οδηγίας, τα εν λόγω δεδομένα δεν είναι ακόμη διαθέσιμα για το σύνολο της Κοινότητας.

5. Η Επιτροπή, μέσω των επαφών της με τους συντελεστές της αγοράς, έχει συνείδηση του γεγονότος ότιφίστανται σημαντικότατες διαφορές στα τιμολόγια μεταφοράς στην Κοινότητα. Οι λόγοι της ύπαρξης των διαφορών αυτών θα αποτελέσουν ένα από τα στοιχεία της μελέτης που η Επιτροπή προτίθεται να δρομολογήσει εφέτος. Ωστόσο, θα μπορούσε ήδη να επισημανθεί ότι τα επίπεδα αυτά θα διαφέρουν λόγω των διαφορών στο μέγεθος των δικτύων, στο μέγεθος της καταναλωτικής ομάδας στην οποία κατανέμεται το κόστος λόγω των επιπέδων παραγωγικότητας και αποδοτικότητας, καθώς και λόγω των διαφορετικών επιπέδων επενδύσεων συμπεριλαμβανομένων των επενδύσεων στην δυναμικότητα διασύνδεσης, ώστε να διευκολυνθεί το εμπόριο στην εσωτερική αγορά.

6. Η παρακολούθηση των διαφορετικών επιπέδων τιμολογίων μεταφοράς αποτελεί σημαντικό στοιχείο της εξασφάλισης της λειτουργίας της εσωτερικής αγοράς ηλεκτρικής ενέργειας σε ισότιμη βάση. Η Επιτροπή θεωρεί αρμοδιότητά της να εξασφαλίσει ότι τα τιμολόγια μεταφοράς εγγυώνται την ισότιμη πρόσβαση στο δίκτυο μεταφοράς.

(1) ΕΕ L 27 της 30.1.1997.